আরও ৩২ কর্মচারী পেলেন মুক্তিযোদ্ধার স্বীকৃতি
মুক্তিযোদ্ধার স্বীকৃতি পেলেন মুজিবনগর সরকারের আরও ৩২ কর্মচারী। জাতীয় মুক্তিযোদ্ধা কাউন্সিলের ৬৫তম সভার সিদ্ধান্ত অনুযায়ী তাদের মুক্তিযোদ্ধার স্বীকৃতি দিয়ে সম্প্রতি গেজেট প্রকাশ করেছে মুক্তিযুদ্ধবিষয়ক মন্ত্রণালয়। ফলে মুজিবনগর সরকারের কর্মচারী হিসেবে মুক্তিযোদ্ধার স্বীকৃতি পাওয়া ব্যক্তির সংখ্যা দাঁড়াল ৬৭০-এ।







স্বীকৃতিপ্রাপ্তরা হলেন- ঢাকা ধানমণ্ডির দৌলত আহমেদ ভূঁইয়া, ইস্কাটনের কাজী খলিকুজ্জামান আহমদ, আদাবরের শরীফা খাতুন ও একে হেফাজত উল্লাহ, উত্তরার আবদুল গাফফার চৌধুরী, শান্তিনগরের গৌর গোপাল ঘোষ ও তেজগাঁওয়ের জসিম উদ্দিন। নীলফামারীর জলঢাকার মৃত আবদুল আজিজ বসুনিয়া ও মো. খয়রাত হোসেন, ডিমলার মো. আবদুর রহমান। লালমনিরহাটের পাটগ্রামের মৃত মো. রফিকুল ইসলাম বসুনিয়া ও কাজি ফায়জুল বারি, হাতীবান্ধার মো. আবদুল জলিল প্রামাণিক। রংপুর সদরের মো. আবদুল মান্নান, মৃত মোহাম্মদ আলী ও রমিজ উদ্দিন আহমেদ।




আরও স্বীকৃতি পেয়েছেন, দিনাজপুর সদরের মৃত হাফিজ উদ্দীন আহাম্মদ, ময়মনসিংহ মুক্তাগাছার নিরঞ্জন ভৌমিক, খাগড়াছড়ি রামগড়ের সুরেশ চন্দ্র বিশ্বাস, কুড়িগ্রাম নাগেশ্বরীর মো. আলতাফ হোসেন, পাবনা সুজানগরের মো. ইউসুফ আলী ও চট্টগ্রাম রাউজানের রনজিৎ কুমার সেন, ব্রাহ্মণবাড়িয়া আখাউড়ার মো. আবু তাহের, সদরের মো. খলিলুর রহমান মোল্লা, নওগাঁ সদরের অমূল্য রঞ্জন দাস, গোপালগঞ্জ মুকসুদপুরের মো. আবদুল হাসেম মিয়া, মৌলভীবাজার ভাদুঘরের রংগলাল সেন, হবিগঞ্জ চুনারুঘাটের সত্যেন্দ্র কুমার দেব, কুমিল্লা কোতোয়ালির সুজিত কুমার রায়, গাইবান্ধা সদরের মো. শাহ আলম, নড়াইল সদরের নৃপেন্দ্র নাথ মজুমদার ও ঝিনাইদহ হরিণাকুণ্ডুর মো. জয়নাল আবেদীন।
মুক্তিযুদ্ধ চলাকালে বাংলাদেশের অস্থায়ী সরকার বা মুজিবনগর সরকার গঠিত হয় ১৯৭১ সালের ১০ এপ্রিল। ১৯৭১ সালের ১৭ এপ্রিল এই সরকারের মন্ত্রিসভার সদস্যরা শপথ নেন। ১৯৭১ সালের ২৬ মার্চ বাংলাদেশের স্বাধীনতা ঘোষণা এবং পাকিস্তানি হানাদার বাহিনীর বিরুদ্ধে প্রতিরোধযুদ্ধ শুরু হলেও মুক্তিযুদ্ধ পরিচালনায় মুক্তিবাহিনী সংগঠন ও সমন্বয়, আন্তর্জাতিক সম্প্রদায়ের সমর্থন আদায় এবং যুদ্ধে প্রত্যক্ষ সহায়তাকারী রাষ্ট্র ভারত সরকার ও সেনাবাহিনীর সঙ্গে সাংগঠনিক সম্পর্ক রক্ষায় এই সরকারের ভূমিকা ছিল অপরিসীম।

মুক্তিযোদ্ধার স্বীকৃতি পেলেন মুজিবনগর সরকারের আরও ৩২ কর্মচারী। জাতীয় মুক্তিযোদ্ধা কাউন্সিলের ৬৫তম সভার সিদ্ধান্ত অনুযায়ী তাদের মুক্তিযোদ্ধার স্বীকৃতি দিয়ে সম্প্রতি গেজেট প্রকাশ করেছে মুক্তিযুদ্ধবিষয়ক মন্ত্রণালয়। ফলে মুজিবনগর সরকারের কর্মচারী হিসেবে মুক্তিযোদ্ধার স্বীকৃতি পাওয়া ব্যক্তির সংখ্যা দাঁড়াল ৬৭০-এ।